LH ออกหุ้นกู้ 3 พันลบ. ดอกเบี้ย 2.03% พร้อมโชว์เรทติ้ง “A+”
LH ออกหุ้นกู้ 3 พันลบ. ดอกเบี้ย 2.03% ต่อปี ขายสถาบัน 16,19 ต.ค.63 ใช้ชำระคืนเงินกู้-ทุนหมุนเวียน พร้อมโชว์เรทติ้ง "A+" แนวโน้มเครดิต "Stable"
LH ออกหุ้นกู้ 3 พันลบ. ดอกเบี้ย 2.03% ต่อปี ขายสถาบัน 16,19 ต.ค.63 ใช้ชำระคืนเงินกู้-ทุนหมุนเวียน พร้อมโชว์เรทติ้ง "A+" แนวโน้มเครดิต "Stable"
15 ต.ค. 2563

บริษัท แลนด์ แอนด์ เฮ้าส์ จำกัด (มหาชน) หรือ LH ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่าไม่เกิน 3,000  ล้านบาท อายุ 3 ปี ครบกำหนดไถ่ถอนปี 2566 มีอัตราดอกเบี้ยคงที่ร้อยละ 2.03 ต่อปี ชำระดอกเบี้ยทุก 6 เดือนตลอดอายุหุ้นกู้ เสนอขายให้แก่ผู้ลงทุนสถาบัน ระยะเวลาจองซื้อ วันที่ 16 และ 19 ต.ค.63 ที่มีธนาคารกสิกรไทย และ ธนาคารยูโอบี เป็นผู้จัดการการจัดจำหน่ายหุ้นกู้
ทั้งนี้บริษัทจะนำเงินที่ได้จากการเสนอขายหุ้นกู้ในครั้งนี้ไปเพื่อชำระคืนเงินกู้ยืมของบริษัท และ/หรือใช้เป็นเงินทุนหมุนเวียน ภายในเดือน ธ.ค.63
สำหรับอันดับความน่าเชื่อถือของหุ้นกู้ “A+” แนวโน้มเครดิต “Stable”  จากบริษัท ทริสเรทติ้ง จำกัด เมื่อวันที่ 1 ต.ค.63